CELEX: 32011R1310
Language: da
Date: 2011-12-13 00:00:00
Title: Europa-Parlamentets og Rådets forordning (EU) nr. 1310/2011 af 13. december 2011 om ændring af Rådets forordning (EF) nr. 1083/2006 for så vidt angår tilbagebetalingspligtig støtte, finansieringsteknik og visse bestemmelser om udgiftsoversigten

20.12.2011   
            
            
               DA
            
            
               Den Europæiske Unions Tidende
            
            
               L 337/1
            
         EUROPA-PARLAMENTETS OG RÅDETS FORORDNING (EU) Nr. 1310/2011
   af 13. december 2011
   om ændring af Rådets forordning (EF) nr. 1083/2006 for så vidt angår tilbagebetalingspligtig støtte, finansieringsteknik og visse bestemmelser om udgiftsoversigten
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 177,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Det Europæiske Økonomiske og Sociale Udvalg (1),
   efter høring af Regionsudvalget,
   efter den almindelige lovgivningsprocedure (2), og
   ud fra følgende betragtninger:
   
               (1)
            
            
               Medlemsstaterne har haft positive erfaringer med ordninger vedrørende tilbagebetalingspligtig støtte i forbindelse med operationer i programmeringsperioden 2000-2006 og har derfor videreført sådanne ordninger eller er begyndt at gennemføre ordninger vedrørende tilbagebetalingspligtig støtte i den nuværende programmeringsperiode 2007-2013. Nogle medlemsstater har også medtaget beskrivelser af disse ordninger i deres programmeringsdokumenter, som blev godkendt af Kommissionen.
            
         
               (2)
            
            
               I Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden (3) er der bestemmelser om finanseringstekniske instrumenter med præcis angivelse af områder og anvendelsesområdet for interventioner. De ordninger vedrørende tilbagebetalingspligtig støtte, som medlemsstaterne har gennemført i form af tilskud, der skal tilbagebetales, og kreditlinjer, der forvaltes af forvaltningsmyndighederne gennem bemyndigede organer, er imidlertid hverken ordentligt dækket af bestemmelserne vedrørende finansieringstekniske instrumenter eller af de øvrige bestemmelser i forordning (EF) nr. 1083/2006. Det er derfor nødvendigt i overensstemmelse med artikel 11, stk. 1, i Europa-Parlamentets og Rådets forordning (EF) nr. 1081/2006 af 5. juli 2006 om Den Europæiske Socialfond (4), hvor det allerede fastsættes, at støtte kan have form af tilskud, der skal tilbagebetales, at ændre forordning (EF) nr. 1083/2006 således, at strukturfondene kan medfinansiere støtte, der skal tilbagebetales. Den nævnte ændring bør omfatte tilskud, der skal tilbagebetales, og kreditlinjer, der forvaltes af forvaltningsmyndighederne gennem bemyndigede organer, som er finansielle institutioner.
            
         
               (3)
            
            
               I betragtning af at de finansielle midler, som anvendes ved tilbagebetalingspligtig støtte, tilbagebetales helt eller delvist af støttemodtagerne, er det nødvendigt at indføre passende bestemmelser for genanvendelsen af den tilbagebetalingspligtige støtte til samme formål eller i overensstemmelse med det pågældende operationelle programs mål for at sikre, at midler som tilbagebetales, investeres korrekt, og at Unionens støtte anvendes så effektivt som muligt.
            
         
               (4)
            
            
               Det er nødvendigt at gøre det klart, at bestemmelserne vedrørende store projekter, indtægtsskabende projekter og operationers varighed principielt ikke bør anvendes på finansieringstekniske instrumenter, da disse bestemmelser er beregnet til andre former for operationer.
            
         
               (5)
            
            
               Der er behov for at øge gennemsigtigheden i forbindelse med gennemførelsesprocessen og sikre, at medlemsstaterne og Kommissionen kan kontrollere gennemførelsen af de finansieringstekniske instrumenter på passende måde, blandt andet for at medlemsstaterne kan give Kommissionen de nødvendige oplysninger om, hvilke typer instrumenter der benyttes, og hvilke relevante aktioner der er gennemført lokalt ved hjælp af sådanne instrumenter. Det er derfor nødvendigt at indføre en bestemmelse om rapportering vedrørende finansieringstekniske instrumenter. Sådan rapportering ville også give Kommissionen mulighed for bedre at vurdere de finansieringstekniske instrumenters generelle resultater og at udarbejde en sammenfatning af fremskridtene på EU- og medlemsstatsplan.
            
         
               (6)
            
            
               For at sikre overholdelse af artikel 61, stk. 2, i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5) bør udgiftsoversigten til Kommissionen omfatte alle oplysninger, der er nødvendige for, at Kommissionen kan opstille et gennemskueligt årsregnskab, der giver et retvisende billede af Unionens aktiver og budgetgennemførelsen. Med henblik herpå bør der i et tillæg til hver udgiftsoversigt indsendes oplysninger om de samlede udgifter betalt ved oprettelsen af eller som bidrag til finansieringstekniske instrumenter og om forskudsbetalinger til støttemodtagerne i forbindelse med statsstøtte. Tillæggets format bør med henblik på retssikkerhed og ensartethed fastlægges i et bilag til forordning (EF) nr. 1083/2006. Den praktiske indsamling af de oplysninger, der er påkrævet i forbindelse med tillægget, bør dog gennemføres på nationalt plan og bør, for så vidt det er muligt inden for rammerne af gældende regler, ikke medføre ændringer i de nationale edb-systemer.
            
         
               (7)
            
            
               Ændringerne vedrørende formerne for og genanvendelsen af tilbagebetalingspligtig støtte og udelukkelsen fra anvendelse af bestemmelserne om store projekter, indtægtsskabende projekter og operationers varighed på operationer, der falder ind under artikel 44 (finansieringstekniske instrumenter), har til formål at sikre større retssikkerhed og mere klarhed i forbindelse med eksisterende praksis på disse områder med virkning fra begyndelsen af støtteperioden, som fastsat i forordning (EF) nr. 1083/2006. Disse ændringer bør derfor indføres med tilbagevirkende kraft fra begyndelsen af den aktuelle programmeringsperiode 2007-2013.
            
         
               (8)
            
            
               Forordning (EF) nr. 1083/2006 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 1083/2006 foretages herved følgende ændringer:
   
               1)
            
            
               I artikel 2 tilføjes følgende numre:
               »8)   »tilskud, der skal tilbagebetales«: et direkte finansielt bidrag i form af et tilskud, der kan være helt eller delvist tilbagebetalingspligtigt, uden renter
               9)   »kreditlinje«: en finansiel facilitet, der giver støttemodtageren mulighed for at udnytte et finansielt bidrag, der kan være helt eller delvist tilbagebetalingspligtigt, i forbindelse med udgifter, der er afholdt af støttemodtageren, og som er dokumenteret af kvitterede fakturaer eller regnskabsdokumenter med tilsvarende bevisværdi.«
            
         
               2)
            
            
               I afsnit III, kapitel II, indsættes følgende afdeling:
               »AFDELING 3A
               
               
                  
                     Tilbagebetalingspligtig støtte
                  
               
               Artikel 43a
               Former for tilbagebetalingspligtig støtte
               1.   Strukturfondene kan som en del af et operationelt program medfinansiere tilbagebetalingspligtig støtte i form af:
               
                           a)
                        
                        
                           tilskud, der skal tilbagebetales, eller
                        
                     
                           b)
                        
                        
                           kreditlinjer, som forvaltes af forvaltningsmyndigheder gennem bemyndigede organer, som er finansielle institutioner.
                        
                     2.   Udgiftsoversigten vedrørende tilbagebetalingspligtig støtte indgives i overensstemmelse med artikel 78, stk. 1-5.
               Artikel 43b
               Genanvendelse af tilbagebetalingspligtig støtte
               Tilbagebetalingspligtig støtte, der er tilbagebetalt til det organ, som gav denne støtte, eller til en anden kompetent myndighed i medlemsstaten, skal genanvendes til samme formål eller i overensstemmelse med det relevante operationelle programs mål. Medlemsstaterne sikrer at en passende fortegnelse over den tilbagebetalingspligtige støtte fremgår af regnskabssystemerne hos det relevante organ eller den relevante myndighed.«
            
         
               3)
            
            
               Følgende artikel indsættes:
               »Artikel 44a
               Ikke-anvendelse af visse bestemmelser
               Artikel 39, 55 og 57 anvendes ikke ved operationer, som falder ind under artikel 44.«
            
         
               4)
            
            
               I artikel 67 foretages følgende ændringer:
               
                           a)
                        
                        
                           I stk. 2, første afsnit, tilføjes følgende litra:
                           
                                       »j)
                                    
                                    
                                       fremskridt med hensyn til finansiering og gennemførelse af finansieringstekniske instrumenter som defineret i artikel 44, med følgende oplysninger:
                                       
                                                   i)
                                                
                                                
                                                   en beskrivelse af det finansieringstekniske instrument og gennemførelsesordningerne
                                                
                                             
                                                   ii)
                                                
                                                
                                                   identifikation af de organer, der gennemfører det finansieringstekniske instrument, herunder de organer, der handler gennem holdingfonde
                                                
                                             
                                                   iii)
                                                
                                                
                                                   støttebeløb fra strukturfondene og den nationale medfinansiering, som er betalt til det finansieringstekniske instrument
                                                
                                             
                                                   iv)
                                                
                                                
                                                   støttebeløb fra strukturfondene og den nationale medfinansiering, som er betalt til det finansieringstekniske instrument.«
                                                
                                             
                                 
                     
                           b)
                        
                        
                           Følgende stykke tilføjes:
                           »5.   Kommissionen sammenfatter hvert år senest den 1. oktober de oplysninger om fremskridt med hensyn til finansiering og gennemførelse af finansieringstekniske instrumenter, der indsendes af forvaltningsmyndighederne i overensstemmelse med artikel 67, stk. 2, litra j).«
                        
                     
         
               5)
            
            
               Følgende artikel indsættes:
               »Artikel 78a
               Krav om supplerende oplysninger i udgiftsoversigten vedrørende finansieringstekniske instrumenter og forskudsbetalinger til støttemodtagere i forbindelse med statsstøtte.
               I et tillæg til hver udgiftsoversigt, der skal indsendes til Kommissionen i det format, der er angivet i bilag V, skal følgende oplysninger vedrørende de samlede udgifter i udgiftsoversigten gives:
               
                           a)
                        
                        
                           for så vidt angår finansieringstekniske instrumenter som defineret i artikel 44 og fastsat i artikel 78, stk. 6, de samlede udgifter betalt ved oprettelsen af eller som bidrag til sådanne fonde eller holdingfonde og de tilsvarende offentlige bidrag
                        
                     
                           b)
                        
                        
                           for så vidt angår forskudsbetalinger i forbindelse med statsstøtte, jf. artikel 78, stk. 2, de samlede udgifter til forskud udbetalt til støttemodtagerne af det støtteydende organ og de tilsvarende offentlige bidrag.«
                        
                     
         
               6)
            
            
               Teksten i bilaget til denne forordning tilføjes som bilag V til forordning (EF) nr. 1083/2006.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Artikel 1, nr. 1, 2 og 3, anvendes med tilbagevirkende kraft fra den 1. januar 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Strasbourg, den 13. december 2011
      
         
            På Europa-Parlamentets vegne
         
         J. BUZEK
         
            Formand
         
      
      
         
            På Rådets vegne
         
         M. SZPUNAR
         
            Formand
         
      
   
   
      (1)  Udtalelse af 27.10.2011 (endnu ikke offentliggjort i EUT).
   
      (2)  Europa-Parlamentets holdning af 1.12.2011 (endnu ikke offentliggjort i EUT) og Rådets afgørelse af 12.12.2011.
   
      (3)  EUT L 210 af 31.7.2006, s. 25.
   
      (4)  EUT L 210 af 31.7.2006, s. 12.
   
      (5)  EFT L 248 af 16.9.2002, s. 1.
   
      BILAG
      
         
            »BILAG V
            Tillæg til udgiftsoversigten omhandlet i artikel 78a
            Det operationelle programs reference (CCI-nr.): …
            Navn på det operationelle program: …
            Dato for foreløbig regnskabsafslutning: …
            Dato for forelæggelse for Kommissionen: …
            Finansieringstekniske instrumenter (artikel 78, stk. 6) (kumulerede beløb):
            
                        Prioriteret opgave
                     
                     
                        Beregningsgrundlag for EF-bidrag (offentligt eller i alt)
                     
                     
                        2007-2015
                     
                  
                        De samlede støtteberettigede udgifter i overensstemmelse med artikel 78, stk. 6
                     
                     
                        Tilsvarende offentlige bidrag
                     
                  
                        Prioriteret opgave 1
                     
                     
                         
                     
                     
                         
                     
                     
                         
                     
                  
                        Prioriteret opgave 2
                     
                     
                         
                     
                     
                         
                     
                     
                         
                     
                  
                        Prioriteret opgave 3
                     
                     
                         
                     
                     
                         
                     
                     
                         
                     
                  
                        I alt
                     
                     
                         
                     
                     
                         
                     
                     
                         
                     
                  Forskud udbetalt i forbindelse med statsstøtte (artikel 78, stk. 2) (kumulerede beløb):
            
                        Prioriteret opgave
                     
                     
                        Beregningsgrundlag for EF-bidrag (offentligt eller i alt)
                     
                     
                        2007-2015
                     
                  
                        De samlede støtteberettigede udgifter i overensstemmelse med artikel 78, stk. 2
                     
                     
                        Tilsvarende offentlige bidrag
                     
                  
                        Prioriteret opgave 1
                     
                     
                         
                     
                     
                         
                     
                     
                         
                     
                  
                        Prioriteret opgave 2
                     
                     
                         
                     
                     
                         
                     
                     
                         
                     
                  
                        Prioriteret opgave 3
                     
                     
                         
                     
                     
                         
                     
                     
                         
                     
                  
                        I alt
                     
                     
                         
                     
                     
                         
                     
                     
                         
                     
                  
               Anmærkning: Hvis et operationelt program omfatter flere mål eller flere fonde, angives mål og fond(e) for hver enkelt prioriteret opgave.«